ये दिल्ली सरकार में तैनात थे, कहा- वे सभी अयोग्य थे
दिल्ली के उपराज्यपाल वीके सक्सेना ने सोमवार को विभिन्न विभागों में तैनात करीब 400 प्राइवेट एंप्लाइज को बर्खास्त कर दिया। ये कर्मचारी राज्य सरकार के विभागों, निगमों, बोर्डों, सोसाइटी और पीएसयू में काम कर रहे थे। LG terminates 400 private employees employed by Delhi Govt
दिल्ली के उपराज्यपाल वीके सक्सेना ने सोमवार को विभिन्न विभागों में तैनात करीब 400 प्राइवेट एंप्लाइज को बर्खास्त कर दिया। ये कर्मचारी दिल्ली सरकार से जुड़े विभिन्न विभागों, कॉरपोरेशन, बोर्ड और पीएसयू में नियुक्त थे। एलजी ऑफिस की ओर से जारी बयान में कहा गया है कि इन लोगों की तैनाती में नियमों और पारदर्शिता का पालन नहीं किया गया, इसी वजह से उन्हें टर्मिनेट कर दिया गया है।
न्यूज एजेंसी ANI के मुताबिक, एलजी हाउस ऑफिस की ओर से कहा गया कि इन कर्मचारियों की नियुक्ति में कार्मिक और प्रशिक्षण विभाग (DOPT) की ओर से निर्धारित SC/ST और OBC उम्मीदवारों के लिए जरूरी आरक्षण नीति का भी पालन नहीं किया गया।
वहीं, इनमें से कई कर्मचारी के पास पद के लिए जरूरी शैक्षणिक योग्यता और वर्क एक्सपीरियंस नहीं था। जिन विभागों में इन्हें नौकरी दी गई, वहां इनके डॉक्यूमेंट भी अच्छी तरह से जांचे नहीं गए।
एजेंसियों ने इन्हें टर्मिनेट करने की सिफारिश की थी​
सूत्रों के मुताबिक, विभिन्न विभागों और एजेंसियों ने एलजी से इन कर्मचारियों को टर्मिनेट करने की सिफारिश की थी। जिसके बाद वीके सक्सेना ने यह फैसला लिया। हालांकि, अभी मुख्यमंत्री केजरीवाल की ओर से इस मुद्दे पर कोई प्रतिक्रिया नहीं आई है।
विभाग की मंजूरी के बिना नियुक्ति हुई थी
सेवा विभाग की ओर से की गई जांच में जानकारी मिली है कि पुरातत्व विभाग, पर्यावरण, दिल्ली आर्काइव्स, महिला और बाल विकास मंत्रालय और उद्योग जैसे पांच मंत्रालयों में 69 लोगों को बिना मंजूरी के नियुक्ति दी गई थी। 
इसी तरह दिल्ली सरकार से जुड़े 13 बोर्ड्स में तैनात 155 कर्मचारियों की नियुक्ति के लिए जरूरी मंजरू नहीं ली गई। दिल्ली असेंबली रिसर्च सेंटर, डायलॉग एंड डेवलपमेंट कमिशन ऑफ दिल्ली और डिपार्टमेंट ऑफ प्लानिंग में 187 लोगों की नियुक्तियों की खबर विभाग को नहीं मिली थी। 
